
Cod ECLI ECLI:RO:TBGLT:2019:091.001075 
Dosar nr. 6805/233/2018 E 
ROMANIA 


TRIBUNALUL GALAȚI 
SECTIE CONTENCIOS ADMINISTRATIV ŞI FISCAL 


DECIZIA CIVILĂ Nr. 1075/2019 
Şedinţa publică de la 12 Decembrie 2019 
PREŞEDINTE -Marilena Grecu 


Judecător -Mihai Arhip 
Grefier -Daniela Roşca 


Pentru astăzi fiind amânată judecarea apelului declarat de apelantul-petent 
TEODORESCU NICUŞOR împotriva sentinței civile nr.5824/26.10.2918 pronunțată de 
Judecătoria Galaţi, în contradictoriu cu intimatele POLIȚIA LOCALĂ GALAȚI, S.C. 
DUPLECS SRL LA CABINET_AVOCAT__TEDORORESCU_NICUŞOR, având ca 
obiect „anulare proces verbal de contravenție SERIA OP NR 46930, NR.47385 ŞI NR. 
46955”. 

Dezbaterile au avut loc în şedinţa publică din data de 12.11.2019 când instanța a 
avut nevoie de timp pentru deliberare şi a amânat pronunţarea cauzei la data de 
26.11.2019, la data de 10.12.2019 şi apoi la data de 12.12.2019. 


INSTANŢA 


Asupra apelului de faţă 


Prin sent. civ. 5824/26.10.2018 (ds__6805/233/2018 _) a Judecătoriei Galaţi s-a 
dispus; 

„Respinge plângerea contravențională formulată de Teodorescu Nicuşor, prin cab. 
av. Teodorescu Nicusor cu sediul în Galaţi, str. Castrul Roman, nr. 31, bl. CFR, sc.l, 
ap.2, jud. Galați, în contradictoriu cu Poliția Locală Galați cu sediul în Galați, str. Traian, 
nr. 254, jud. Galați, împotriva PV seria OP nr. 46930 din 14.03.2018.” 


Pentru a pronunța această sentință prima instanță a reţinut următoarele: 


Potrivit procesului-verbal de constatare şi sancționare a contravenției seria OP nr. 
46930 din data de 14.03.2018, petentul Teodorescu Nicuşor a fost sancţionat pentru 
săvârșirea contravenției prevăzute la art. 10 lit. h din HCL 79/2002 modificată şi 
completată prin HCL 270/2002. 

Potrivit menţiunilor din cuprinsul procesului-verbal de contravenţie, petentul la 
data de 02.03.2018 orele 11,25 a parcat autoturismul Dacia Logan cu nr. de înmatriculare 
GLO8EUF pe trotuarul aferent străzii Mihail Kogălniceanu în dreptul imobilului cu nr. 18 
împiedicând buna desfăşurare a traficului pietonal. 

Petentul a fost amendat cu suma de 50 lei. 


Vă atragem atenţia că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


S-a menţionat, de asemenea, că procesul-verbal a fost întocmit la sediu Poliţiei 
Locale, în lipsă, de faţă fiind doar agenţi constatatori iar persoana în cauză a fost invitată 
la sediul secției 1 şi nu s-a prezentat. Se 

În drept, potrivit HCL 79/2002: modificată prin HCL 270/2002 în care se 
precizează, la art. 2, că se aprobă completarea capitolului V din HCL 79/30.04.2002, la 
art. 10 cu litera h care va avea următorul cuprins": să nu oprească, să nu staționeze şi/sau 
să nu parcheze autovehicule, vehicule în parcuri, alei pietonale, insule de dirijarea 
circulaţiei, esplanade, trotuare”. 

De asemenea, prin Hotărârea nr. 307 din 27 07 2006 privind aprobarea 
Regulamentului pentru constatarea şi sancţionarea faptelor ce constituie contravenţie, de 
către funcţionarii publici din Poliţia Comunitară Galaţi preambul - Având în vedere 
prevederile HCL _nr.79/2002 referitoare la aprobarea Măsurilor pentru asigurarea 
participării cetăţenilor, a instituţiilor publice şi agenţilor economici, cu sau fără 
personalitate juridică, la realizarea acţiunilor de înfăptuire şi păstrare a curăţeniei în 
interiorul localității; 

Art. 14. - Constituie contravenţie şi se sancţionează cu amendă cuprinsă între: 700 
— 1200 lei — pentru persoane fizice 900 ~ 1500 Iei — pentru persoane juridice a) oprirea şi 
staționarea autovehiculelor pe zone verzi, scuaruri, insule de dirijare a circulaţiei, alveole 
şi în staţiile mijloacelor de transport în comun, pe trecerile de pietoni, pe benzile de 
circulaţie semnalizate şi marcate corespunzător; b) oprirea şi staționarea autovehiculelor 
pe locurile de parcare rezervate pentru diferite activităţi sau pentru persoanele cu 
handicap, marcate şi  semnalizate corespunzător; c) oprirea şi staționarea 
autovehiculelor pe trotuare în afara cazurilor permise, numai dacă nu rămâne liber 
un culoar de minimum 1,5 metri lăţime înspre marginea opusă părţii carosabile 
pentru circulaţia pietonilor; i 

Prin urmare, contrar susținerilor petentului, textul actului normativ există, fiind 
cunoscut de populația gălăţeană prin numeroase articole publicate în presa locală, astfel 
cum reiese dintr-o simplă accesare a motorului de căutare Google, asigurându-se 
publicarea actului normativ în cauză şi implicit cunoaşterea legii de fiecare cetățean al 
oraşului. 

De asemenea, potrivit art. 34 alin. 1 din O.G. 2/2001 privind regimul juridic al 
contravenţiilor, instanţa verifică legalitatea şi temeinicia procesului-verbal de 
contravenţie, pronunţându-se, de asemenea, şi cu privire la sancţiunea aplicată de către 
agentul constatator prin acesta, 

Astfel, sub aspectul legalităţii, instanța constată că în cauză nu este incident 
niciunul dintre motivele de nulitate absolută prevăzute de art. 17 din O.G. 2/2001, 
procesul-verbal de constafare şi sancţionare: a contrăvenţiei conţinând 'menţiunile 
privitoare la numele, prenumele şi calitatea agentului constatator, numele şi prenumele 
contravenientului, descrierea faptei săvârşite, data comiterii acesteia şi semnătura 
agentului constatator. 

Instanţa va respinge susţinerile petentului în sensul că nu au fost menţionate în 
cuprinsul procesului-verbal planșele foto efectuate cu ocazia controlului, aceste menţiuni 
nefiind printre motivele care ar atrage sancţiunea nulităţii absolute a procesului-verbal de 
contravenţie. 

Chiar şi în situaţia în care acestea ar atrage incidența unei nulități relative a 
procesului-verbal de contraveaţie, petentul este dator să dovedească vătămarea produsă, 
ceea ce în speţă, nu a dovedit. 


Vă atragem atenția că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


Mai mult, petentul a solicitat în contraprobă administrarea probei cu planşe foto, 
dar pe care nu a înţeles să le depună la dosarul cauzei, astfel că argumentele prezentate de 
acesta nu pot fi primite. 

Instanța va înlătura şi susţinerile peteniului în ceea ce priveşte necomunicarea 
invitaţiei de a se prezenta la sediul poliţiei potrivit dispoziţiilor legale, din menţiunile 
înscrise în procesul-verbal de contravenţie, reiese că petentul a fost invitat la sediul 
poliţie, dar nu a dat curs acestei invitații. 

De asemenea, potrivit art. 35. Din HCL 307 din 27 07 2006 — (1) În cazul în care 
contravenientul nu respectă obligaţia stabilită de a înlătura situația creată prin săvârşirea 
contravenţiei, organul constatator poate aplica, în mod repetat, după fiecare somaţie la 
care contravenientul nu se conformează o nouă amendă pentru contravenţia săvârşită. 

Prin urmare, somaţia poliţistului local poate fi verbală sau în scris, astfel că nu 
există obligativitatea comunicării unei astfel de somaţii, cum susține petentul, potrivit 
dispoziţiilor legale privind comunicarea actelor de procedură prin scrisoare recomandată 
şi afișare, pentru a produce efecte juridice somaţia putând fi chiar verbală sau scrisă, 
aplicată direct pe autoturism. 

Instanța mai arată că-doar în ceea ce, priveşte procesul-verbal de. contravenție 
există dispoziţii exprese cu privire la comunicarea actului, orice act emis de organul 
constatator anterior încheierii procesului-verbal de contravenţie, în faza premergătoare, 
neputând fi asimilat cu procesul-verbal de contravenție însuşi. 

De asemenea instanța nu va retine nici apărările petentului potrivit cărora 
procesul-verbal de contravenție este lovit de nulitate în lipsa martorului, acesta trebuind 
conform legii sa ateste faptul ca la momentul încheierii procesului verbal contravenientul 
nu era de fata sau a refuzat sa semneze, or, agentul constatator a indicat în mod corect 
justificarea încheierii procesului-verbal de contravenție, în lipsa martorului, procesul- 
verbal fiind încheiat la sediul organului constatator. 

Sub aspectul temeiniciei instanța reţine că, deşi O.G. nr. 2/2001 nu cuprinde 
dispoziţii exprese cu privire la forța probantă a actului de constatare a contravenţii, din 
textul art. 34 rezultă că procesul-verbal de constatare a contravenţiei face dovada situaţiei 
de fapt şi a încadrării în drept până la proba contrară, bucurându-se de prezumția relativă 
de legalitate şi de temeinicie până la proba contrară, probă ce revine petentului, în 
condiţiile art. 249 C.p.c. 

Această situaţie nu este contrară art. 6 CEDO şi jurisprudenţei Curţii Europene a 
Drepturilor Omului, care a stabilit că materia contravenţională este asimilată unei acuzaţii 
în materie penală, în sensul art. 6 par. 2 CEDO. 

Astfel, potrivit dreptului intern, regimul juridic al contravenţiilor este completat de 
dispoziţiile Codului de procedură civilă, potrivit căria obligaţia de prezentare a unei fapte 
revine celui care invocă această faptă (onus probandi incumbit actori). 

În legătură cu acest aspect, CEDO a arătat în jurisprudenţa sa (cauza Anghel c. 
României, pct. 60, cauza Nicoleta Gheorghe c. României) că dreptul unei persoane de a fi 
prezumată nevinovată şi de a solicita acuzării să dovedească faptele ce i se impută nu este 
absolut, iar prezumţiile bazate pe fapte sau legi operează în toate sistemele de drept şi nu 
sunt interzise de Convenţia Europeană a Drepturilor Omului (de altfel, în cauza Haiducu 
şi alţii c. României, Curtea a precizat că prevederile art. 6 par. 2 din Convenţie nu se opun 
aplicării unui mecanism care ar instaura o prezumție relativă de conformitate a 
procesului-verbal cu realitatea, prezumție fără de care ar fi practic imposibil să 
sancţionezi încălcările legislației în materia circulaţiei rutiere, care intră în competenţa 
poliţiei), în măsura în care statul respectă limite rezonabile, având în vedere importanţa 


Vă atragem atenţia că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


scopului urmărit, dar și respectarea dreptului la apărare. 

Potrivit art. 31 - 36 din O.G. nr. 2/2001 persoana sancţionată are dreptul la un 
proces echitabil în cadrul căruia să utilizeze orice mijloc de probă şi să invoce orice 
argumente peniru dovedirea împrejurării că situația de fapt din procesul-verbal nu 
corespunde modului de desfăşurare al evenimentelor, iar sarcina instanţei de judecată este 
de a respecta limita proporționalităţii între scopul urmărit de autorităţile statului de a nu 
rămâne nesancţionate acţiunile antisociale prin impunerea unor condiţii imposibil de 
îndeplinit şi respectarea dreptului la apărare al persoanei sancţionate contravenţional. 

De asemenea, trebuie reţinute şi Deciziile nr. 83/08.03.2002 şi nr. 197/2003 ale 
Curţii Constituţionale, prin care aceasta a arătat că dispoziţiile O.G. nr. 2/2001 sunt în 
deplină concordanţă cu cerinţele art. 6 din Convenţie și cu jurisprudenţa CEDO. 

Instanţa reţine că petentul nu a indicat în niciun fel că nu ar fi săvârșit contravenţia, 
susţinerile sale limitându-se la legalitatea procesului-verbal de contravenție. 

Din planșele foto aflate la dosarul cauzei, reiese că autoturismul deținut de petent 
cu nr. de înmatriculare GLO8EUF era parcat pe trotuar, astfel că reiese cu evidență 
săvârşirea contravenției de către petent. f | ye 

Faptul că petentul nu a înțeles să combată Gu áte dovezi, o situație contrară celei 
reținute de agentul constatator, instanța nu poate concluziona că datele înscrise în 
procesul-verbal de contravenție nu beneficiază de prezumția de veridicitate şi legalitate, 
prezumție care nu a fost răsturnată de petent. 

Astfel, simpla negare a petentului în sensul că faptele nu corespund adevărului nu 
este suficientă, atâta timp cât el nu aduce probe pertinente ori nu invocă împrejurări 
credibile pentru a răsturna prezumția simplă de fapt născută împotriva sa. Mai mult decât 
atât, instanță consideră că nu există niciun motiv pentru a se ridica împotriva agentului 
constatator dubii serioase de lipsă de obiectivitate sau de comportament abuziv. 

Faţă de considerentele mai sus expuse, instanța constată că prezumția de 
veridicitate de care se bucură procesul-verbal de contravenţie nu a fost răsturnată, 
probatoriul administrat nereliefând o altă situaţie de fapt decât cea reţinută de agentul 
constatator. 

În ceea ce priveşte sancţiunea aplicată în cauză, respectiv amenda contravențională 
în cuantum de 50 lei, reprezintă fapte contravenţionale ce aduc atingere valorilor sociale 
protejate şi de legea specială ce reglementează domeniul circulaţiei rutiere — O.U.G. nr. 
195/2002, al cărei scop enunțat în art. 1 alin. 2 este de asigura desfășurarea fluentă şi în 
siguranţă a circulaţiei pe drumurile publice, precum şi de a ocroti viaţa, integritatea 
corporală şi sănătatea persoanelor participante la trafic sau aflate în zona drumului public, 
de a proteja drepturile şi interesele legitime ale acestora, a proprietăţii publice şi private, 
cât şi a mediului. 

Prin urmare, în raport cu dispoziţiile art. 21 alin. 3 din OG nr. 2/2001, instanţa 
constată că sancţiunea este proporţională cu gradul de pericol social al faptelor săvârşite, 
ţinând seama de împrejurările în care au fost săvârşite faptele, de modul şi mijloacele de 
săvârşire a acestora, de scopul urmărit, de urmarea produsă, precum şi de circumstanţele 
personale ale petentului. 

Prin urmare, în speţă nu se justifică înlocuirea sancțiunii aplicate cu Avertisment. 

Pe cale de consecinţă, în temeiul art. 34 din O.G. nr. 2/2001, instanţa a respins ca 
neîntemeiată plângerea contravenţională . 

Împotriva acestei sentințe, în termen legal, a declarat apel Teodorescu Nicușor. A 
solicitat admiterea apelului şi trimiterea cauzei spre rejudecare la prima instanţă. 


Vă atragem atenţia că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


Cererea de apel a fost legal timbrată cu 20 lei taxă de timbru conform art. 19 din 
OUG 80/2013 (£. 15-21). 
În motivarea cererii de apel, apelantul a arătat următoarele: 
- Nu i-a fost comunicată încheierea din 11.10.2018 care face corp comun cu sent. 
apelată. Consideră că judecătorul fondului i-a sustras această încheiere 
- Judecătorul fondului nu a emis încheierea de încuviințare probe 
- HCL nr. 79/2002, 270/2002 şi 307/2006 pe baza cărora s-a fundamentat soluția nu 
există, nefiind publicate 
- Judecătorul a lipsit de efecte juridice disp. art. 19 din OG 2/2001 
Judecătorul nu a dovedit vinovăția apelantului — petent. 
La dai de 9.10.2019 apelantul a formulat prin mail o cerere de sesizare a CJUE (f. 32 şi 
urm.) pentru a pronunţa o decizie preliminară cu privire la respectarea sau încălcarea 
dreptului UE de către instanţele neînfiinţate. 


Tribunalul va respinge această solicitare deoarece există o jurisprudenţă consistentă atât 
la nivelul CEDO, cât şi la nivelul CJUE, din care rezultă că instanţele române respectă 
condițule de î ințare, sens în care au şi fost primite cererile instanţelor, deci implicit s-a 
stabilit că provin de la o autoritate statală, 

Intimata nu a formulat întâmpinare. 

Analizând actele şi lucrările dosarului, prin prisma motivelor de apel şi a 
dispoziţiilor legale aplicabile în cauză, instanţa de control judiciar a constatat că apelul 
este fondat pentru următoarele considerente: 

Conform art. | din OG nr. 2/2001, constituie contravenţie fapta săvârșită cu 
vinovăţie, stabilită şi sancţionată prin lege, ordonanţă, prin hotărâre a Guvernului sau, 
după caz, prin hotărâre a consiliului local al comunei, oraşului, municipiului sau al 
sectorului municipiului Bucureşti, a consiliului judeţean ori a Consiliului General al 
iii pic Bucureşti. 

n speţă, apelantul — petent a fost sancţionat în baza prev. HCL Galaţi nr. 79/2002, 
respectiv art. 10 lit. h, modificată prin HCL 270/2002. 

Tribunalul reţine că HCL nr. 307/2006 a prevăzut aceleaşi contravenţii pe care 
le-a circumstanţiat — art. 14 lit. c. Rezultă aşadar că HCL 79/2002, modificată prin HCL 
270/2002 nu mai era în vigoare la data săvârşirii contravenţiei (anul 2018) şi nu se putea 
aplica această prevedere în condiţiile unei abrogări implicite clare. Nu pot existat 2 texte 
legale cu privire la aceeaşi faptă, textul ulterior (din 2006) abrogă implicit textul anterior 
(din 2002). 

Pe baza celor ce preced, în baza art. 480 C.p.c, Tribunalul va admite apelul, va 
schimba sent. apelată şi în rejudecare va anula procesul verbal contestat ca nelegal 
întocmit, fără a mai analiza celelalte critici formulate prin cererea de apel. 


PENTRU ACESTE MOTIVE, 
IN NUMELE LEGII 
DECIDE: 


Respinge cererea de sesizare a CJUE, ca nefondată. 

Admite apelul declarat de apelantul-petent TEODORESCU NICUŞOR, cu 
domiciliul în Galaţi, str. Castrul Roman, nr.31, bl.CFR, sc.1, ap.2 împotriva sentinţei 
civile nr.5824/26.10.2918 pronunţată de Judecătoria Galaţi, în contradictoriu cu intimata 


Vă atragem atenţia că datele menţionate în prezentul document sè înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


POLIŢIA LOCALĂ GALAȚI, cu sediul în Galaţi. str. Traian nr. 254, având ca obiect 
„anulare proces verbal de contravenţie SERIA OP NR 46930, NR.47385 ŞI NR. 


46955”, 
Schimbă sentinţa apelată. 


În rejudecare, admite plângerea şi anulează procesul verbal contestat; 


Pronunţăi i, 12.12.2019, soluţia urmând a fi pusă la dispoziţia părţilor prin 


i de judecată. 
JUDECĂTOR, GREFIR, 
Mihai Arhip Dani loşca 


Red-MG 
Tehnored.DR/4exp./14.01.2020 
Fond-jud. Luminiţa Morărescu 


Vă atragem atenția că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


ROMÂNIA 
TRIBUNALUL GALAŢI 

Str, Brălel nr. 183 

Jud. Gala, cod poştal 800919 


PENTRU JUSTIȚIE. 
A SE ÎNMÂNA CU PRIORITATE. 


TP 
POȘTA ROMÂNĂ 
Nr. 103/P/5181/2009 
Valabilitate - permanentă 


